“Paxtakor” Marko Simichdan keyin isroillik Gidi Kanuk bilan shartnoma tuzishga yaqin

Toshkentning “Paxtakor” klubi isroillik yarim himoyachini o‘z safiga qo‘shib olishi mumkin, deb yozdi “Championat.asia” nashri.

Shota Arveladze o‘z klubida Gidi Kanukni ko‘rishni istayotgani uchun, klub rahbariyati futbolchi bilan muzokara olib borayotgani aytilgan. Tomonlar bu borada kelishisa olishsa, ikkinchi davra oldidan O‘zbekiston Oliy ligasida isroillik futbolchi ham paydo bo‘ladi.
Kanuk markaziy yarim himoya va hujum ortida harakat qila oladigan hujumchidir. U o‘tgan mavsumni “Makkabi Petax Tikva” jamoasida o‘tkazgan.
“Paxtakor” avvalroq “Rostov”dan chernogoriyalik himoyachi Marko Simichni olib kelgan va 2,5 yillik shartnoma imzolagandi.